CH จับมือ APM เปิดฉากโรดโชว์ “ระยอง”
CH จับมือ APM เปิดฉากเดินสายโรดโชว์ จังหวัดระยอง นำเสนอข้อมูลต่อนักลงทุน เรียกความเชื่อมั่น ก่อนเสนอขายหุ้น IPO
CH จับมือ APM เปิดฉากเดินสายโรดโชว์ จังหวัดระยอง นำเสนอข้อมูลต่อนักลงทุน เรียกความเชื่อมั่น ก่อนเสนอขายหุ้น IPO
8 ส.ค. 2565

นายศักดา ศรีแสงนาม (ที่ 3 จากซ้าย ) ประธานเจ้าหน้าที่บริหาร นายประวิทย์ ศรีแสงนาม (ที่ 4 จากซ้าย ) ประธานเจ้าหน้าที่สายงานการลงทุน นายปิยวงศ์ ศรีแสงนาม (ที่ 2 จากซ้าย) ประธานเจ้าหน้าที่สายงานปฏิบัติการ นายสรกฤช รอดทิม (ที่ 3 จากขวา) ประธานเจ้าหน้าที่สายการเงินและบัญชี บริษัท เจริญอุตสาหกรรม จำกัด (มหาชน) หรือ CH พร้อมด้วย นายสมศักดิ์ ศิริชัยนฤมิตร (ที่ 2 จากขวา) ประธานเจ้าหน้าที่บริหาร บริษัท แอสเซท โปร แมเนจเม้นท์ จำกัด หรือ APM ในฐานะที่ปรึกษาทางการเงิน และนางสาวสมลักษณ์ เธียรพจน์ (ที่ 1 จากขวา) ผู้ช่วยกรรมการผู้จัดการ บริษัทหลักทรัพย์ ฟินันเซีย ไซรัส จำกัด (มหาชน) ในฐานะแกนนำในการจัดจำหน่ายและรับประกันการจำหน่ายหุ้นสามัญเพิ่มทุน ร่วมนำเสนอข้อมูลต่อนักลงทุนที่จังหวัดระยอง เป็นจังหวัดแรก
ทั้งนี้เป็นการเรียกความเชื่อมั่น ก่อนเสนอขายหุ้นสามัญเพิ่มทุนให้กับประชาชนเป็นครั้งแรก (IPO) จำนวน 160 ล้านหุ้น ชูจุดเด่นผู้นำธุรกิจผลิตและจำหน่ายอาหารแปรรูปใน 3 กลุ่มผลิตภัณฑ์หลัก ได้แก่ ผลไม้อบแห้ง  ปลากระป๋อง และขนมเพื่อสุขภาพ  ที่เน้นส่งออกกว่า 50 ประเทศ โดยมีนักลงทุนให้ความสนใจเข้าร่วมฟังข้อมูลอย่างคึกคัก ณ โรงแรม คลาสสิค คามิโอ จังหวัดระยอง เมื่อเร็วๆ นี้